Figyelemfelhívás fogyasztók számára

Ez egy tájékoztató dokumentum, amelynek célja a fogyasztók figyelmének felhívása egy lehetséges egészségügyi kockázatra, amely a COREGA Extra Erős műfogsorrögzítő krém, valamint a COREGA Extra Strong műfogsorrögzítő krém termékek hosszú távú, túl nagy mennyiségben való használata esetén léphet fel. A GSK megelőző lépésként, önként leállította ezen termékek gyártását, forgalmazását és reklámozását.
 
A fogyasztók biztonsága a GlaxoSmithKline számára mindennél fontosabb. A GSK folyamatosan figyeli a kiadott tudományos irodalmat és a termékeivel kapcsolatos mellékhatás jelentéseket. A cinknek sokféle forrása van, alapvető része az egészséges étrendnek. Ennek ellenére, 2009-ben megnövekedett a mellékhatás jelentések száma. Összevetve azokat a kiadott irodalommal, arra a következtetésre jutottunk, hogy ezen termékek túl nagy mennyiségben és jellemzően több éven át tartó használata a szervezetben magas cink szint kialakulásához vezethet, ami olyan idegrendszeri tünetekkel van összefüggésben, mint a zsibbadás, bizsergő érzés a végtagokban vagy azok gyengesége, a járás és egyensúlyozás során tapasztalható nehézségek, valamint olyan vérrel kapcsolatos problémák, mint amilyen például a vérszegénység. Ezen jelentések rendkívül ritkák, figyelembe véve, hogy ezeket a termékeket több millió ember használja világszerte.
 
Fontos megjegyezni, hogy a cink nem szívódik fel a szájüregben, csupán akkor szívódik fel, ha le is nyelik. Egy kis mennyiségű rögzítő normál használat mellett is lenyelésre kerül. Ez nem veszélyes.
 
A COREGA Extra Erős műfogsorrögzítő krém, valamint a COREGA Extra Strong műfogsorrögzítő krém termékek használati utasításnak megfelelő (lásd a Függelékben) alkalmazása biztonságos. A fogyasztók túlnyomó része követi ezeket az utasításokat. Mégis előfordulhat, hogy egyes fogyasztók - rendszerint a nem megfelelően illeszkedő műfogsor miatt - az előírtnál nagyobb mennyiségű rögzítőt használnak, és naponta többször alkalmazzák azt.
 
Mi a fogyasztók feladata
 
1.    Azok akik eddig is megfelelően használták a terméket, biztonságosan folytathatják annak használatát. Győződjön meg afelől, hogy a termék csomagolásán található használati utasításnak megfelelően használja a terméket:
„Naponta egyszer alkalmazza a biztonságos rögzítés érdekében. Először csak kis mennyiségű rögzítőkrémet használjon. Ha túl sokat használ, akkor a rögzítőkrém a műfogsoron túlcsordulhat. Amennyiben ezt tapasztalja, a következő alkalommal használjon kevesebb rögzítőkrémet. Naponta csak egyszer használja. A tubus tartalma legalább 3 hétre elegendő. Ha ennél hamarabb elfogy, akkor valószínűleg túl sok rögzítőkrémet használ. A túl sok rögzítőkrém használata a nem megfelelően illeszkedő műfogsor jele lehet, ezért hagyja abba a készítmény használatát és  keresse fel fogorvosát, akivel ellenőriztesse műfogsora illeszkedését.”
 
2.    Abban az esetben, ha Ön már több éve, a használati utasításban javasoltnál nagyobb mennyiségben használ cinket tartalmazó COREGA Extra Erős műfogsorrögzítő krém, vagy COREGA Extra Strong műfogsorrögzítő krém termékeket, vagyis:
·       Naponta egynél többször alkalmazza, vagy
·       Egy 40g-os tubus rögzítőt kevesebb, mint 3 hét alatt használ el, vagy
·       Aggódik egészsége miatt,
mindenképpen
·       Hagyja abba a termék használatát.
·       Beszéljen orvosával.
·       Használjon cinket nem tartalmazó hasonló terméket.
 
Kérdés esetén a fogyasztók a GSK fogyasztói vonalát hívhatják telefonon: +36/80/205-079.
Amennyiben többet szeretne megtudni a COREGA termékekről és a cinkről, látogasson el a www.gsk.hu weboldalra.
 
FÜGGELÉK

HASZNÁLATI UTASÍTÁS: A COREGA Extra Erős műfogsorrögzítő krém, valamint a COREGA Extra Strong műfogsorrögzítő krém termékek megbízható rögzítést biztosítanak egész napra. Naponta egyszer alkalmazza a biztonságos rögzítés érdekében. Először csak kis mennyiségű rögzítőkrémet használjon. Ha túl sokat használ, akkor a rögzítőkrém a műfogsoron túlcsordulhat. Amennyiben ezt tapasztalja, a következő alkalommal használjon kevesebb rögzítőkrémet. Naponta csak egyszer használja. A tubus tartalma legalább 3 hétre elegendő. Ha ennél hamarabb elfogy, akkor valószínűleg túl sok rögzítőkrémet használ. A túl sok rögzítőkrém használata a nem megfelelően illeszkedő műfogsor jele lehet, ezért hagyja abba a készítmény használatát és  keresse fel fogorvosát, akivel ellenőriztesse műfogsora illeszkedését.

A MŰFOGSORROGZÍTŐ KRÉM HASZNÁLATA
1.                Tisztítsa és szárítsa meg a műfogsort.
2.                Rövid csíkokban (6 mm) nyomja a krémet a műfogsorra, ne túl közel a fogsor széleihez. 
3.                Öblítse ki a száját a műfogsor behelyezése előtt.
4.                lllessze a helyére a műfogsort, tartsa erősen a helyén majd harapjon rá egy pár másodpercre, hogy rögzítse.
o                  Tartsa szárazon a kupakot és a tubusnyílást, hogy elkerülje a tubus elzáródását.
 
A MŰFOGSOR ELTÁVOLÍTÁSA
1.                Öblítse ki a száját vízzel.
2.                Lassan ide-oda mozgatva vegye ki a műfogsort.
3.                A rögzítőkrém maradékot langyos víz és egy puha sörtéjű kefe segítségével távolítsa el a szájából és a műfogsorról.
4.                A műfogsor alapos tisztításához műfogsortisztító tabletta használatát javasoljuk.
 
FONTOS INFORMÁCIÓK A KÉSZÍTMÉNYRŐL
·        Ez a termék cinket tartalmaz. Beszéljen orvosával mielőtt elkezdené ezt a készítményt alkalmazni, ha Ön naponta szed valamilyen cinktartalmú készítményt.
·        Ne használja a készítményt, ha érzékenységi reakciót tapasztal a krém bármely összetevőjével szemben. Ha valamilyen kellemetlen hatást tapasztal, hagyja abba a készítmény használatát. 
·        Előfordulhat, hogy az előírásnak megfelelő használat mellett a termékből kis mennyiséget lenyel, azonban ez nem ártalmas az Ön egészségére.
·        Csak az előírásnak megfelelően használja. A túl nagy mennyiségben lenyelt krém, a megnövekedett cinkbevitel miatt, a jelentések szerint az egészségre gyakorolt súlyos nemkívánatos hatást okozott.